 Dhinaca kale Eng Faysal Cali Waraabe oo shalay Warbaahinta la hadlay kadib markii laga soo dareeray Maxkamada sare ayaa waxa uu yidhi Maanta Goaanka soo baxay Guul Faysal Cali Waraabe oo qudha u soo hoyatay maaha,ee Waa guul Qaranka Somaliland oo dhan u soo hoyotay,Laba jeer ayaa Xisbiga lagu soo duulay oo la damcay in Saaxada Laga saaro,Markani waa markii labaad,Goaankani waxa uu raacay Wixii markastaba aanu anagu lahayn,Anagu marna Maanu diidanayn In Jamaal Iyo Todobadii Qof ee ka yimid UDUB inaanu Heshiis la galnay,Marna maanu diidanayn inuu Jamaal nala Shaqeeyay Markuu Xisbigu soo baxayay Laakiin waxaanu markasta lahayn Waar Heshiiska hala raaco oo Heshiisku waxa uu dhamaystirmayaa Shirweyne aan caadi ahayn,oo Xeerkiisii la raacayo,Markaanu Ka dhignay Jamaal Musharax Bishii Jully, ee aanu gaynay Gudida Diwaangalinta Axsaabta Iyo Ururada Siyaasada,Waxa ii yeedhay Ninka ina Ciyaale la yidhaa ee Gudoomiyaha Gudida ah,iyo Ninka Mahdi Xasan la yidhaa ee Gudidaasi Xubinta ka ah,Waxa ay igu yidhaahdeen Sharci maaha,Waataanu ka diidnay Cali Waran-Cadde, Xeerku waxa uu qorayaa Ururkii ka gudba Doorashooyinka Deegaanka ee Xisbi Qaran noqda ayaa musharax yeelanaya,Laakiin Waxay igu yidhaahdeen Waanu kaa aamusaynaa,Haddii Lagu waydiiyo waxaad tidhaahdaa Waa ku meelgaadh. 